CELEX: 62019CN0775
Language: ro
Date: 2019-10-22 00:00:00
Title: Cauza C-775/19: Cerere de decizie preliminară introdusă de Finanzgericht Baden-Württemberg (Germania) la 22 octombrie 2019 – 5th AVENUE Products Trading GmbH/Hauptzollamt Singen

27.1.2020   
            
            
               RO
            
            
               Jurnalul Oficial al Uniunii Europene
            
            
               C 27/17
            
         
      Cerere de decizie preliminară introdusă de Finanzgericht Baden-Württemberg (Germania) la 22 octombrie 2019 – 5th AVENUE Products Trading GmbH/Hauptzollamt Singen
      (Cauza C-775/19)
      (2020/C 27/23)
      Limba de procedură: germana
      
         Instanța de trimitere
      
      Finanzgericht Baden-Württemberg
      
         Părțile din procedura principală
      
      
         Reclamantă: 5th AVENUE Products Trading GmbH
      
         Pârât: Hauptzollamt Singen
      
         Întrebările preliminare
      
      
                  1.
               
               
                  Plățile pe care cumpărătorul unui produs le efectuează suplimentar față de prețul de vânzare, în funcție de cifra sa de afaceri, o dată pe an, timp de patru ani, pentru a putea vinde produsul:
                  
                              —
                           
                           
                              pe un anumit teritoriu;
                           
                        
                              —
                           
                           
                              pentru prima dată,
                           
                        
                              —
                           
                           
                              în exclusivitate și
                           
                        
                              —
                           
                           
                              în mod permanent,
                           
                        reprezintă redevențe în sensul articolului 32 alineatul (1) litera (c) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (1) care trebuie adăugate la prețul efectiv plătit sau care trebuie plătit în conformitate cu articolul 32 alineatul (5) litera (b) din acest regulament coroborat cu articolul 157 alineatul (2) din Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Codului Vamal Comunitar (2)?
               
            
                  2.
               
               
                  Astfel de remunerații trebuie adăugate eventual numai în parte la prețul plătit sau de plătit pentru produsele importate și, în cazul unui răspuns afirmativ, pe baza cărui criteriu?
               
            
         (1)  JO 1992, L 302, p. 1, Ediție specială, 02/vol. 5, p. 58.
      
         (2)  Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (JO 1993, L 253, p. 1, Ediție specială, 02/vol. 7, p. 3).